Diego Hurtado de Mendoza

Diego Hurtado de Mendoza (1503–1575) oli espanjalainen humanisti, runoilija, historioitsija ja valtiomies. Hän oppi klassiset kielet ja arabian kielen, opiskeli Salamancassa filosofiaa ja valtiotieteitä. Hän matkusteli Italiassa tiedonhaluisena humanistina ja nuorena soturina, taisteli Pavian edustalla ja sai Kaarle V:ltä valtiollisia luottamustoimia, oli lähettiläänä Venetsiassa 1532–1537, Roomassa 1547–1551. Hän joutui 1563 Filip II:n epäsuosioon ja vietti loppuikänsä tiluksillaan Granadassa, humanistisissa ja kirjallisissa harrastuksissa.

Italian renesanssista vaikutteita saanut Mendoza johti espanjalaisen runo- ja proosatyylin uusille urille. Mendozan pääteos on suurpiirteinen Historia de la guerra de Granada (Moriskojen kapina 1568), joka on tuottanut hänelle kunnianimen Espanjan Sallustius. Mendozan runoelmat (sonetteja, canzoneja, eklogeja ja epistoloita), on koottu nimellä Obras poeticas. Tyyliltään eloisa ja luonteva veijariromaani Vida de Lazarillo de Tormes sitä vastoin tuskin lienee hänen tekemänsä, kuten aikaisemmin yleensä on oletettu.

Suomennettu tuotanto
 Lazarillon kirjavat vaiheet: romaani (La vida de Lazarillo de Tormes) ; kuvittanut Bernard Roy. Hämeenlinna: Karisto 1933. Sarja: Kariston klassillinen kirjasto, 49.

Lähteet

Aiheesta muualla

Espanjalaiset kirjailijat
Historioitsijat
Espanjalaiset poliitikot
Vuonna 1503 syntyneet
Vuonna 1575 kuolleet